Østkirken, skrifter fra bysantinsk og ortodoks kristendom

Boka Østkirken, skrifter fra bysantinsk og ortodoks kristendom er en samling tekster fra den ortodokse kirkes historie, troslære og fromhetsliv. Boka er redigert av Christine Amadou, og utgitt i Bokklubbens serie Verdens Hellige Skrifter.

Utvalget i boka spenner «fra syrisk trehundretall opp til russisk attenhundretall». Redaktøren skriver videre i forordet at «et av hovedmålene med tekstutvalget har vært å vise mangfoldet og rikdommen så vel som den trosmessige enheten og kontinuiteten som finnes i den bysantinske og ortodokse tradisjon».

Innholdet  
 Gregor av Nyssa: Den hellige Makrinas liv og Homilie over saligprisningene
 Theodoret av Kyros: Den hellige Symeons liv
 Romanos Meloden: Hymne: Maria ved korset
 Dionysios Areopagiten: Den mystiske teologi
 Maksimos Bekjenneren: Fra de 400 paragrafer om Agape Johannes av Damaskus: Annet forsvar for ikonene, fra ikonoklasmestriden.
 Et utvalg fra skriftsamlingen Filokalia; av Simeon den nye teologen, Nikeforos Munken, Gregor Palamas, Munken Theofanis og Peter av Damaskus 
 Kirill av Turov: Preken om nedtagelsen fra korset
 Fra En russisk pilegrims vei, et anonymt 1800-tallsverk
 Aleksej Konstantinovitsj Tolstoj: Johannes fra Damaskus

Bibliografi 
 Østkirken, skrifter fra bysantinsk og ortodoks kristendom. Utvalg og innledende essay av Christine Amadou; oversatt av Christine Amadou, mfl. Bokklubben, 2002. (Verdens Hellige Skrifter; 15) ISBN 82-525-4118-6

Ortodoks kristendom
Bokserien Verdens hellige skrifter
Bøker fra 2002
Kristne tekster